سائنس اور ٹیکنالوجی کی وزارت
سی ایس آئی آر – این آئی ایس ٹی اے ڈی ایس اور سی ایس آئی آر- این آئی ایس سی اے آئی آر کے ذریعہ منعقدہ کوووڈ -19 ویکسین پر پالیسی مذاکرات
نئی دہلی، 04 مارچ2021: سی ایس آئی آر کے ادارے ،سی ایس آئی آر – این آئی ایس ٹی اے ڈی ایس اور سی ایس آئی آر- این آئی ایس سی اے آئی آر، نئی دلی نے آج مشترکہ طورپر آدھےدن کاایک اجلاس منعقدکیا۔ اس کا موضوع تھا ، ’’خودکفالت سے عالمی قیادت تک کووڈ-19 ویکسین پر پالیسی مذاکرات : کووڈدور میں مواقع ، چیلنج اور پالیسی تعمیل طلب‘‘ یہ اجلاس قومی سائنس کا دن منانے اور وبا کے دوران ہی کووڈ -19 ویکسین کی اندرون ملک تیاری کے سفر سے متعلق سرکردہ شخصیتو ں کے پالیسی نظریات کی تقریبات منانے کے لئے منعقدکیا گیا ۔اس میں دستیاب مواقعوں ، درپیش چیلنجوں اور پالیسی تعمیل طلب پر توجہ مرکوز کی گئی ،جس کا مقصد پیش رفت کرتےہوئے نہ صرف کووڈ-19 ویکسین کے ضمن میں عالمی قائد بننا بلکہ عام ویکسینوں کی قیادت بھی کرنا ہے۔
ڈی ایس آئی آر کے سکریٹری اور سی ایس آئی آر کے ڈائریکٹر جنرل ، ڈاکٹر شیکھر سی منڈے ،حکومت ہند میں پرنسپل سائٹیفک صلاح کار کے دفتر میں سینئیر صلاح کار ڈاکٹر شیلجا ودیا گپتا ، ڈی ایس ٹی نئی دلی میں مشیر اور ہیڈ انٹر نیشنل کارپوریشن ڈاکٹر ایس کے ورشانے ، سی ایس آئی آ ر- آئی جی آئی بی ، نئی دلی کے ڈائریکٹر ڈاکٹر انوراگ اگروال ، ایس سی ڈی ڈی ، سی ایس آئی آر کی سربراہ ڈاکٹر گیتھا وانی رایاسم اور سی ایس آئی آر - این آئی ایس ٹی اے ڈی ایس اور سی ایس آئی آر – این آئی ایس سی اے آئی آر کی ڈائریکٹر ڈاکٹر رنجنا اگروال نے اس ورچوئل اجلاس میں کووڈ -19 ویکسین سے متعلق اپنے خیالات ساجھا کئے۔اس واقع میں ماہرین تعلیم ، نوجوان محققین ، پیشہ ورانہ افراد اور طلبا ء کی فعال شرکت نظر آئی ۔
سی ایس آئی آر – این آئی ایس ٹی اے ڈی ایس اور سی ایس آئی آر- این آئی ایس سی اے آئی آر ، گزشتہ ایک سال میں کووڈ -19 سے متعلق معاملات پر مقبول آرٹیکل اور خصوصی شمارو ں کی اشاعت اور تشہیر کے ساتھ ساتھ لیکچروں کاسلسلہ ، سمیناروں اور میٹنگوں کا فعال طور پر انعقادکرتے رہے ہیں۔ سی ایس آئی آر – این آئی ایس ٹی اے ڈی ایس گزشتہ 25 برسوں میں اپنی ویکسین کی ایس ٹی ایس پالیسی تحقیق کے لئے معروف رہی ہے ،جسے اندرون ملک اور بین الاقوامی پیمانے پر تسلیم کیا گیا ہے۔ سی ایس آئی آر – این آئی ایس ٹی اے ڈی ایس اور سی ایس آئی آر- این آئی ایس سی اے آئی آرکی ڈائریکٹر،ڈاکٹر رنجنا نے اپنے افتتاحی خطاب میں کہا ’’ لاک ڈاؤن کے بعد ہم نے ایک اجتماعی انٹیلی جنس کا سلسلہ شروع کیا ،جس کا مقصد ہندوستان کے لئے کووڈ-19 کے مواقعوں اور چیلنجوں پر پالیسی دستاویزات پر زیادہ بہتر توجہ مرکوز کرنا تھا ، جن سے حکومت کی کاوشوں کو استحکام مل سکتا تھا۔ہم نے اپنے معلوماتی شراکتداروں کے ساتھ پینل مباحثوں اور ورکشاپ کے سلسلے کا انعقاد کیا ہے ، جس کا مقصد پیشہ ورانہ افراداور سرکردہ ماہرین کو ایک عام پلیٹ فارم پرلانا ہے۔اس سے ایک مرکوز پالیسی دستاویزات جاری کرنے میں مدد ملے گی۔‘‘
سی ایس آئی آر کے ڈائریکٹر جنرل ڈاکٹر شیکھر سی منڈے نے بیان کیا کہ سی ایس آئی آر نے کووڈ-19 کی بیماری کو معدوم کرنے کی حکمت عملیوں نے فعال طورپر حصہ لیاہے۔ انہوں نے ساجھا کیا کہ حیدرآباد میں کیمیاوی ٹکنالوجی کے ہندوستانی انسٹی ٹیوٹ  نامی سی ایس آئی آر کے لیب نے بھارت بایوٹیک ویکسین ’کوویکسن‘ کے لئے معاونت تیار کی ہیں۔انہوں نے کہا ’’ ہمیں فخر ہے کہ وزیراعظم کو جو ویکسین لگائی گئی ہے ،اس میں سی ایس آئی آ ر کی معاونت شامل ہے‘‘۔
2021 ایڈل مین ٹرسٹ بیرومیٹر کا حوالہ دیتے ہوئے ، ڈاکٹر شیلجا ودیا گپتا نے واضح کیا کہ ہندوستانی باشندے کووڈ-19 ویکسین میں مکمل اعتقاد رکھتے ہیں۔ انہوں نے کہا ’’ کووڈ-19 کے تئیں ہندوستانی اقدامات ، نجی شعبے اور سرکار کے ساتھ بڑے پیمانے پر آموزشی اعتمادرکھتے ہیں ،جوکہ ویکسین سے متعلق اعتماد سازی کے لئے اہم ہے۔ڈاکٹر گپتا نے تجویز کیا کہ سرکار کو شفاف نظام وضع کرکے ، عوامی ڈومن میں اعدادوشمار کی رسائی کو بہتر بنانے اور ویکسین کے ضابطے کے عمل کے لئے تفویض اختیارات کرکے اس بھروسے کو مزید مستحکم کرنا چاہئے ۔
ڈاکٹر گیتا وانی رایاسم نے سائنسی مواصلات کے رول پر توجہ مرکوز کی ۔انہوں نے کہا ’’ عوام الناس کی جانب سے ساجھیداری انتہائی اہم ہے اور اسے بیداری میں اضافہ کرکے نیز ان تک پہنچا کر ہی حاصل کیا جاسکتا ہے۔ہندوستان کی خدمات کو اجاگر کرتے ہوئے ڈی ایس پی کے ڈاکٹر ایس کے وارشنے نے کہا کہ اپنی ضروریات کو یقینی بنانے کے بعد ہندوستان ، عالمی برادری کو ویکسین فراہم کررہا ہے۔ انہوں نے مزید کہا ’’ ہماری ویکسین کو اسٹور کرنا آسان ہے ، ہم نے ضرورت مند ممالک کو تحفے کے طور پر ویکسین کے تقریباََ 6 ملین ڈوز فراہم کئے ہیں۔ 10 ملین کمرشیل یونٹس دستیاب کرائے جاچکے ہیں اور مستقبل قریب میں ہم دیگر لوگوں کے علاوہ ، اقوام متحدہ کے صحت کے ورکروں اور عالمی صحت تنظیم کے ورکروں کو ویکسین فراہم کریں گے ۔
ڈاکٹر انوراگ اگروال نے مختلف پہلوؤں سے کووڈ-19 ویکسین کا ایک وسیع تر تناظر پیش کیا ۔ انہوں نےکہا’’ کوئی بھی وبا صرف ایک ہی صورت میں ختم ہوتی ہے ۔ وہ یہ کہ عوام امیون ہوجائیں ۔ اگر آپ طویل مدتی قوت مدافعت پیدا کرنا چاہتے ہیں تو آپ کو ویکسین لینی ہوگی۔‘‘
این آئی ایس ٹی اے ڈی ایس کی سینئیر پرنسپل سائنسداں ڈاکٹر وائی مادھوی نےاس اجلا س کی نظامت کی ۔ ماہرین نے ناظرین کی طرف سے اٹھائے گئے سوالوں کا جواب بھی دیا ، جو ویکسین کی بایولوجی سے لے کر تحفظ تک کے معاملات سے تعلق رکھتے تھے۔ سی ایس آئی آر – این آئی ایس سی اے آئی آر نے شکریہ کی تحریک کی تجویز کی ۔ ڈاکٹر این کے پرسنّا نے اس واقعے کو منعقدکرنے میں مدد کی ۔